धर्म में अपने प्रेम और आस्था के लिए इस प्रकार 14 फरवरी, 269 ई. को संत वैलेंटाइन ने अपने प्राण त्याग दिए| आज उनकी अस्थियों के अवशेष दुनिया के कई गिरिजाघरों में संजोकर रखे गए हैं, जहां लोग प्रेम के प्रति उनके समर्पण के लिए उन्हें श्रद्धांजलि देने आते रहते हैं| ईश्वर के सर्वोच्च प्रेम के लिए सर्वोच्च बलिदान की ऐसी अनेक कथाएँ सभी धर्मों में हमें प्रेरित करती हैं | चाहे वो मृत्यु के सामने भी अपने ईष्ट को न छोड़ने वाले प्रह्लाद हों, धर्म के लिए वीरता से अपनी जान देने वाले सिख गुरु हों या सजदे में अपनी जान देने वाले हुसैन अली| विधि का न्याय देखिये कि जिस प्रेम को सम्राट ने कमजोरी समझा, उसके दम पर वैलेंटाइन (valentine का अर्थ निभीक, वीर, बलवान होता है) नाम के संत ने मौत की विभीषिका को भी पराजित किया और अंतिम समय तक अपने धर्म को नहीं छोड़ा|